irony a talaga...tsk..tsk.tsk...ti daniw a mammagbaga ti maysa kadagiti kasimronko a daniw, ngem apay itan nga agdaniwak iti mammagbaga? ala,agbasbasa met no dadduma ni Danilo ditoy blog a kas iti nasaona iti naminsan... awan iti makunak iti kasasaadna no di laeng daytoy, inawagak iti daniw (uray no sinsinan a daniw)... saan amin nga aldaw ket katutudo, Danilo, adda met ti kalgaw...
+++++++++++++++++++++++++++
------------------------------------------
Dagiti Puraw a Rabii ni Danilo
Saan a dayta panagurok iti katapokan
Ti makaay-ayo a pakasaritaan
No di ket ti ibabangon manen
Kas iti naamitan iti let-ang ken langalang
Ti nalikudan ket lasag pakasaritaan
Ti panagaddang ket panangsapul manen
Ti narangrangen a bituen
Kas iti awirmo nga umis-isem
Ti abut ti dagum ket usokem
Tapno ibanderam pennek a narangen
Isu met ti kunada, ti panangpunas ti tugot
Ket aramid a naannugot
Ti panagbiag iti napalabas ket panaglumot
Iti karayan ti allilaw ken biddut
Misuotan dayta daydi kaingungot
Apay a sapulem daydi Marieta
Kadagiti ulimek ti agpakada a malem
Ken kadagiti sawimeng iti parbangon
Mulagatam laengen ken arakopem ti kinapudno
Nga agin-indayonen isuna iti daniw a narangen…
Thursday, July 06, 2006
Daniw man met
irony a talaga...tsk..tsk.tsk...ti daniw a mammagbaga ti maysa kadagiti kasimronko a daniw, ngem apay itan nga agdaniwak iti mammagbaga? ala,agbasbasa met no dadduma ni Danilo ditoy blog a kas iti nasaona iti naminsan... awan iti makunak iti kasasaadna no di laeng daytoy, inawagak iti daniw (uray no sinsinan a daniw)... saan amin nga aldaw ket katutudo, Danilo, adda met ti kalgaw...
ilo_Latn unk unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn ilo_Latn